वृद्धवृद्धालाई देशको सर्वांगीण विकासको अंश बनाएर उनीहरूको सीप र अन¬भव प्रयोग गर्नुपर्नेमा उनले जोड दिए। 'ज्ञान र अनुभव छ भनेर ताली पिट्ने तर बोल्ने र काम गर्ने ठाउँ कतै नदिने, यस्तो पनि ह¬न्छ!,' गौतमले तितो पोखे। ज्येष्ठ नागरिक ऐनबारे व्यापक ग¬नासो बढेपछि त्यसको संशोधनको प्रक्रिया चलिरहेको समाजकल्याण मन्त्रालयका प्रवक्ता नारायणप्रसाद काफ्ले दाबी गर्छन्। 'के–के विषय छन्, यकिन जानकारी मलाई छैन तर संशोधनको गृहकार्य भने भइरहेको छ,' उनले भने।
